Anno ab incarnatione Domini VCCC LXXXXVIII. Indict. VIII. Cum convenisset Ermengardis Regina et cuncti principes Ludovici filii Bosonis in loco qui dicitur Varennas ad Placitum: accesserunt ad ejus præsentiam monachi de Gigniaco monasterio, Berno videlicet abbas, aliique sub ejus regimine positi, conquerentes et monachili humilitate conclamantes quod Bernardus ejusdem Reginæ vassalus, eorum res injusto ordine invadendo possedisset, hoc est Balmam cellam quam olim a Rodulpho rege per præceptum adquisierant. Quod, tam benignissima et venerabilis regina, quam omnes undecumque confluentium locorum principes, diligenter attendentes, diligentiusque audientes, prædictumque Bernardum in medium vocaverunt et cur easdem res teneret interrogaverunt. Ipse autem respondit per donum Ludovici prædictas res se tenere credere. Cujus responsionibus nec Regina consensit, nec alii consentire dignum fore dijudicaverunt. Et tunc ipse per jussionem reginæ jam dictum locum in præsentia omnium inverpivit, et ut ultra easdem res non invaderet spopondit. Tunc his ita expletis, jussit Dominatrix Regina tam Abbatibus quam Fratribus cœteris, hanc firmitatis scribere notitiam, ut nullo deinceps contradicente præscriptum locum quieto teneant ordine, et ut hæc notitia manere valeat firma per multorum temporum curricula, manu propria, manibus tam Episcoporum quam Procerum undique confluentium firmavit affirmarique rogavit, et Bernardi qui inverpituram istam fecit. S. Ermengardis reginæ quæ fieri jussit et firmari rogavit. S. Rostagnus Archiepiscopus Arelatensis, S. Andradus sanctæ Cabilonensis Ecclesiæ Episcopus. S. Isac Gratianopolicensis Episcopus. Richardus gloriosus comes firmavit. Vindo comes firmavit. Vigo comes firmavit. Adelelmus comes firmavit. Ratterius comes firmavit. Teubertus comes firmavit. Ragenardus comes firmavit. Ansigis firmavit. Rainbaldus numiculator firmavit. Gormarus firmavit. Adelardus firmavit. Actum Varenna.